Manuel de Godoy y Álvarez de Faria
Manuel Francisco Domingo de Godoy (di Bassano) y Álvarez de Faria, de los Ríos y Sánchez-Zarzosa, anke Manuel de Godoy y Álvarez de Faria de los Ríos Sánchez Zarzosa (1767 til 1851) esis Hispaniana nobelo, princulo e chefministro di Hispania du foyi dum la rejio di Carlos la 4ma di Hispania: de 1792 til 1797, e de 1801 til 1808.

Il havis rapida kariero en Hispana politiko, favorizita da rejulo. En 1791 lore chefministro, José Moñino y Redondo, komto di Floridablanca, akuzis il di esar amorinto di Hispaniana rejino. En la 15ma di novembro 1792 il divenis chefministro unesmafoye, pos Floridablanca perdar lua mandato. En 1796 il signatis pakto kun Francia kontre l'Unionita Rejio.

En 1801 il divenis itere chefministro e, kun la helpo di Francia, il deklaris milito kontre Portugal. Hispania ganis la regiono di Olivenza.

En 1802 il negociis la kontrato di Amiens kun l'Unionita Rejio. Hispania cedis Trinidad a Britaniani, ma rikuperis l'insulo Minorka.

En 1807 il sekrete negociis la kontrato di Fontanebleau kun Napoléon la 1ma. La kontrato permisis Franca trupi trairar Hispania por okupar Portugal. La kontrato anke dividis Portugalana teritorio, e Godoy recevis la titulo di "Princulo di Algarvo". Alentejo ed Algarvo divenis sub Hispana protektorato. Malgre la kontrato, Francia invadis Hispania en decembro 1807.

Dum la sequanta yari, Godoy vivis en exilo en Fontainebleau, Compiègne e pos en Aix-en-Provence, Francia. Ilu mortis en Paris en 1851.

Chefministri di Hispania